Sa lugar na malayo sa Motherworld,
umiikot sa higanteng planetang Mara ang maliit na buwang tinatawag na Veldt.
Doon ay simpleng namumuhay ang mga magsasakang ipinanganak sa lupa.
Hangggang isa araw, nabalot ang lupain nila ng anino ng isang warship.
Ang kumander ng ship na 'to na si Admiral Noble
ay higit pa sa kayang ibigay ng Veldt ang hiningi sa kanila.
Kaya isang babaeng nagngangalang Kora at lalaking nagngangalang Gunnar
ang naglakbay mula sa bayan
upang mangalap ng mga mandirigma na lalaban sa Dreadnought.
Sa Neu-Wodi, sumali sa kanila ang matikas na si Tarak.
Sa minahan ng Daggus, ang mabagsik na si Nemesis.
Sa koliseo ng Pollux, ang mapanghimagsik na si Heneral Titus.
At sa planetang Sharaan,
sina Darrian Bloodaxe at ang tenyente nitong si Milius.
Sa isang ambush sa nakalutang na pantalan ng Gondival,
nagwagi si Kora laban kay Admiral Noble,
at iniwan niya ang bangkay nito sa mabatong dalampasigan.
Nagbalik sa Veldt ang mga matagumpay na mandirigma
para kunin ang bayad nila
ngayong napuksa na ang banta ng Dreadnought...
O iyon ang akala nila.
Kumander Cassius.
- Buhay siya? - Oo.
Humihinga pa siya.
Pero hindi pa siya magaling.
Matagal-tagal ding huminto 'yong utak niya.
Hindi pa natin alam kung gaano kalala 'yong pinsala.
Malalaman lang natin kapag inalis natin siya sa chrysalis.
Walang nakabara sa airways niya.
Nakakahinga siya mag-isa.
Admiral.
Admiral, ako 'to.
Cassius?
Ako nga, sir.
Nasa'n ako?
Nandito kayo sa ship n'yo, sir.
Sa King's Gaze.
Huminto muna kami sa orbit malapit sa Gondival,
hinihintay namin ang paggaling n'yo, sir.
Salamat sa mga diyos, dininig nila 'yong mga dasal namin.
Cassius, makinig ka.
Nasa Veldt siya.
Sino?
Sino'ng nasa Veldt?
Ang Scargiver.
Nasa Veldt siya.
Dalhin mo 'ko sa Veldt.
Sige, Admiral.
Masusunod.
Ako si Hagen.
Siya naman si Den.
Maligayang pagdating sa aming munting bayan.
Mukhang mga pagod at gutom kayo, ah.
Mga uhaw rin.
Naghanda kami ng pagkain at inumin para sa inyo sa Longhouse.
Tuloy kayo. Matutunghayan n'yo 'yong mainit na pagtanggap namin.
Dalhin muna natin 'yong mga uraki sa kuwadra.
Nakabalik na sila.
Oh, ano'ng itsura nila?
Eh, di, malalakas, mukhang mga mandirigma.
- Ilan sila? - Anim.
- Kasama na sina Kora at Gunnar. - Anim.
Wala namang magagawa 'yong lakas nila, eh, di ba?
Kumander Cassius.
Sundalo. Maayos naman siguro ang lahat diyan, ano?
Opo, sir. Nakasunod sa target ang lahat.
Wala bang kakaiba?
- Wala po, sir. - Magaling.
Siguraduhin n'yong nakahanda na ang ani
pagdating namin diyan, darating kami sa loob ng limang araw.
Limang araw?
Pasok kayo.
Oh, kain na muna kayo. Alam naming gutom na kayo.
Sige.
Marami hinandang pagkain at inumin ang mga kasamahan namin para sa inyo,
tanda ng katapatan nila at pasasalamat sa pagdating n'yo.
Nasa'n sila?
Ano'ng mararamdaman n'yo
kung kayo mismo, hindi n'yo kayang protektahan ang tahanan n'yo?
Kung kailangan n'yo pang makiusap sa iba na itaya mga buhay nila para sa inyo?
Hindi sila dapat mahiya na nandito kami.
'Yong pagpapakumbaba nila na humingi ng tulong, katapangan na 'yon.
- Salamat. - Tama.
Wala na rin namang kailangang magtaya ng buhay.
Di na natin kailangan ng depensa.
- Patay na si Admiral Noble. - Ano?
- Patay na siya? - Talaga?
Ulitin mo nga. Ayaw niyang maniwala, eh.
Patay na siya.
Tingin mo hindi na sila babalik?
Mukhang hindi na.
Protokol ng Imperyo na kapag namatay 'yong admiral nila,
kailangan nilang bumalik sa Motherworld agad.
Kung gano'n, malaki ang utang na loob namin...
Mali ka.
Kakakausap ko lang sa kanila.
Darating sila sa loob ng limang araw.
Totoo ba?
- Limang araw? - Oo.
Akala ko napatay n'yo na si Admiral Noble?
Pinatay ko na siya. Nahulog siya sa batuhan. Patay na siya.
Taliwas sa protokol na tumuloy nang walang admiral sa ship, di ba?
Totoo 'yan.
Pero minsan di sapat ang kamatayan para pigilan ang disenyo ng Motherworld.
Mukhang kailangang-kailangan talaga nila 'yong mga ani.
- Hagen? - Ano 'yon?
Tawagin mo 'yong mga kasamahan mo. Kakausapin ko sila.
Sige.
May nagbabadyang kadiliman sa 'ting lahat.
Pag dumating 'yong oras na 'yon...
kakailanganin nating magsama-sama,
sa labanan, bilang magkakapatid.
Upang magtagumpay,
dapat may tiwala tayo sa isa't isa.
Tuturuan namin kayo kung pa'no lumaban.
Pero kailangan n'yo munang ipakita sa 'min ang lakas n'yo.
Ang mga kalakaran n'yo rito.
Kung hindi tayo kikilos agad, garantisado 'yong pagpakasira...
ng bayan n'yo.
Gaano katagal 'yong paghahanda ng ani?
Kalahating ikot sa Mara.
Hindi, dapat matapos 'yon sa loob ng tatlong araw.
- Ano? - Imposible 'yon.
Lahat ng kayang tumulong, tutulong.
'Yong ani 'yong pinakamalakas na sandata natin.
Kung wala 'yon,
madali lang nila tayong mapupulbos mula sa orbit.
Kung makakapag-ani agad tayo,
puwede natin 'yong ipangalakal at magagamit din natin 'yong panangga.
Magpahinga muna kayo.
Magsisimula tayo bukas nang madaling-araw.
Oh, narinig n'yo, ha.
Madaling-araw.
Matututo kaya silang magtiwala sa isa't isa?
Natatakot sila...
sa mga tagalabas, sa paparating na labanan, para sa mga buhay nila.
Pero magtiwala? Ewan ko lang.
Sana lang magkaro'n sila ng tapang na lumaban pag kinailangan.
Alam mo, wala akong alam no'n sa pakikipaglaban.
Di ko alam kung ga'no 'ko matatakot.
Takot kang mamatay.
Walang masama ro'n. Lahat naman tayo, eh.
Di ko naisip 'yong kamatayan no'ng labanan natin.
Kung tatanungin mo 'ko no'n,
ang sasabihin ko, matatakot ako.
At natakot talaga 'ko.
'Yon yata 'yong pinakanakakatakot na sandali ng buhay ko.
Eh, sa'n ka natakot?
Kung di sa kamatayan?
Natakot ako para sa 'yo.
Natakot akong mawala ka, eh.
Sabi ni Noble...
ikaw raw 'yong pinaka-wanted na kriminal sa sansinukob.
Pa'no nangyari 'yon, eh, tumakas ka lang naman?
Naalala mo no'ng kinuwento ko sa 'yo na si Balisarius 'yong nagpalaki sa 'kin?
'Yong Regent ng Imperyo?
Na ako 'yong tagaprotekta ni Prinsesa Issa?
Oo.
At dati kang kapita-pitagang mandirigma.
At kaibigan ka ng royal family.
Ano'ng nangyari sa kanila?
Dahil sa impluwensiya ng anak niya,
unti-unting nagbago 'yong pananaw ng Hari sa maraming bagay.
Ninais niyang magtalaga ng Dreadnought class battleship.
Isang simbolikong pagtatapos sa pananakop.
Alinsunod sa tradisyon, Hari ang magtatalaga ng bawat ship,
pero hindi sa pagkakataong 'yon.
'Yon dapat 'yong kauna-unahang royal duty ng prinsesa,
kauna-unahang opisyal na tungkulin niya.
Papangalan dapat na Peacemaker 'yong ship, at tangan nito 'yong royal seal niya.
Ang totoo niyan,
tapat talaga 'ko sa umampon sa 'kin.
Hindi ko siya kayang pagtaksilan o suwayin.
Sabi niya kailangan daw mamatay ng prinsesa.
At 'yon nga 'yong nangyari.
Sabi ng ama ko, hindi niya kayang manahimik
at panoorin 'yong bata na sirain 'yong war machine,
dugo't pawis namin 'yong sinakripisyo namin para ro'n.
Naniwala ako na poprotektahan ako ni Balisarius,
at ang pinakamamahal niyang Imperyo.
Atensiyon!
Ano'ng mayro'n?
Parang may mali.
Balisarius.
Nasa'n ang Kali? Bakit walang sindi 'yong mga pugon?
Balisarius, kinakausap kita.
Sumagot ka!
Issa, takbo! Issa!
Walang hiya ka.
Wag!
Iputok mo na.
Ano pang hinihintay mo?
Ano pang hinihintay mo, anak? Sige na!
- Putok mo na. - Wag.
- Sige na. Patayin mo na 'yan.
- Patayin mo na! - Wag!
Pinapatawad na kita.
Wag.
Ano'ng ginawa mo?
Hulihin siya!
Ayun siya, mga ginoo.
Siya 'yong pumatay sa royal family.
Taga ibang planeta.
Kanser siya sa lahi.
Mamamatay-tao!
- Mamamatay-tao! - Mamamatay-tao!
- Traydor! - Ahas!
Basura!
Tumakas ako papuntang shuttle.
At mula noon, namuhay na 'ko bilang tulisan.
Naisip kong hayaan na lang sila na patayin ako o wag na lang lumaban.
Pero 'yong huling sinabi no'ng bata...
'Yong pagpapatawad niya.
Para bang mabibigyang-galang ko lang siya kung tatakas ako.
At kung susubukan kong...
hindi magpagamit.
Na hindi maging sandata.
Lahat naman tayo ayun 'yong gusto, eh.
Hindi ka sandata.
Magandang umaga!
Oras na para gumising. Magsibangon na kayo.
Kayong lahat, bangon na.
Oras na para magtrabaho.
Tara na, mga batugan! Bangon na!
Kukulangin tayo sa oras!
Kumander, tumatawag 'yong chief medical technician.
Sagutin mo.
- Pakawalan mo 'ko! - Kumander.
- Kailangan mo yatang bumaba rito. - Kataksilan 'to. Ako ang pinuno ng ship.
Sinusumpa 'ko, ipapa-court-martial ko kayo!
Pangako 'yan! Mamamatay kayong lahat! Di ko kayo kailangan!
- Kailangan n'yo nang bumaba. - Pababa na 'ko.
O kaya ako na lang ang papatay sa inyo!
Admiral, di ka pa magaling.
Ako pa rin ang kumander ng ship na 'to!
Ano'ng tinitingin-tingin mo diyan? Mga duwag!
- Panlilinlang 'to! - Maligayang pagbabalik, sir.
Handa na ba kayong bumalik sa trabaho?
Oo naman. Sabihin sa mga tangang 'to, pakawalan nila 'ko.
Sir, gaya ng sabi ko sa inyo,
may mga protokol bago kayo pabalikin sa trabaho.
May mga pagsusuring dapat gawin para malaman kung handa...
Tutulungan na kita sa pagsusuri mo.
Pakawalan n'yo na siya!
Ga'no kalayo pa tayo sa Veldt?
Mga ilang araw pa, sir.
Admiral, pasensiya na kayo sa mga iniwang peklat
ng walang-kuwentang medical team 'to.
Sigurado 'kong matatanggal pa 'yan.
Wag na.
Wag mo nang ipatanggal.
Bigay niya sa 'kin 'to.
Pag dinala ko siya kay Balisarius
at pinarada 'yong katawan niya sa rotonda ng Senado,
ipapakita ko 'yong dibdib ko.
Magiging simbolo ito
na ako 'yong nagdala sa hustisya sa Scargiver,
at ako 'yong nagsilbing tagapagligtas ng mga tao.
Kumusta 'yong ani? May mga nagprotesta na ba?
Wala po, sir.
Nakaayon sa schedule lahat.
Di ko pa nakikita sina Faunus at Marcus sa mga ulat mo.
Abala po sila sa pagmamando sa mga tagabayan, sir.
Sinisiguro nilang dumodoble kayod 'yong mga tagabayan.
Magaling.
Di po namin sila pinagpapahinga.
Sisiguruhin naming harina na bawat butil pagdating n'yo.
Mahusay, Private.
Baka naman pag nagawa ng mga tagabayan 'yong parte nila,
eh, kaawaan n'yo pa sila.
Hindi awa ang nararapat sa mga asong 'yon, kundi parusa.
Talaga ba?
Makikita natin...
pag tapos na lahat.
Para sa Haring pinaslang.
Malinaw na patay na sina Faunus at Marcus pati 'yong iba.
Kasabwat nila ang Scargiver.
Mukhang sa iba kumampi 'yong bata natin, ah.
May gusto lang po akong sabihin.
Bibigyang-pugay ko lang 'yong mga bago nating kaibigan.
May munting regalo 'ko para sa inyo.
Alam kong galing kayo
sa mas mararangya at magagarang lugar kesa rito,
kaya sana hindi kayo mainsulto sa simpleng regalo ko.
Galing sa puso ang mga ito.
No'ng unang beses ko kayong nakita na paparating sa bayan namin,
pakiramdam ko malabundok si Heneral Titus.
Malakas at matatag.
Salamat.
Tarak.
Hindi malulupig ang diwa mo,
pero di maikakaila 'yong kadakilaan mo.
Gaya ng snow elk na 'to.
Salamat.
Batang Milius...
na nagniningning na parang araw,
nagbibigay ng init at ginhawa sa amin,
tapat at totoo.
Salamat.
Nemesis.
Sinlupit ng bagyong may manaka-nakang kidlat
ngunit buhay ang hatid ng ulan.
'Yon ang pinagmumulan ng buhay.
Ang bagyo ang ina nating lahat.
Salamat.
Gunnar.
Ikaw ang puso namin.
Binibigyan mo kaming pag-asa.
Ang ganda naman nito. Salamat.
Tingnan mo, oh.
At, Kora.
Ikaw ang lobong bantay na nakalabas ang mga pangil.
Ikaw ang harang sa 'ming pagkapuksa.
Ikaw ang nagbibigay lakas sa amin.
Kainan na!
Ayos ka lang?
- Okay ka pa? - Oo naman.
Tagay.
- Den, pakitaan mo nga kami ulit! - Handa na kayo?
Ayun, oh!
Buweno.
Ngayong araw natin sisimulan ang paghahanda sa depensa natin.
Sisimulan natin sa paghahakot ng ani sa bayan,
para hindi nila tayo tirahin mula sa orbit dahil masisira ang ani.
'Yong mga naiwang armas ng Imperyo
ay magagamit nating panlaban.
Mga bombang tumatagos sa armor.
- May comms din tayo. - Ayos.
Mahihirapan tayong burahin 'yong dugo, pero susubukan natin.
Hindi, tama lang 'yan. May iba pa bang ganyan?
Mayro'n pa.
Kolektahin n'yo at ilista ang bawat riple ng pangangaso.
Bawat patalim.
Bawat bala sa bayan.
Kailangan nating maghukay ng mga trinsera na pambulaga sa kanila.
Ayos.
Astrid. Tingnan nga natin galing mo.
Sandali.
Baba mo siko mo. Dilat mo mga mata mo.
Ngayon naman, aaralin natin ang mga basic sa pag-atake at depensa.
Ginawa naming sandata ang mga kagamitan n'yo sa pagsasaka.
Kaya ang gagawin natin ay...
Gano'n.
Oo.
Kala mo propesyonal, 'no?
Ayos, ah.
Galing.
Natural siya, ha.
Eto na, oh.
Hila!
Ibababa na namin.
'Yan 'yong dropship ni Kora.
Masama 'yong lagay niya no'ng kinuha ko siya diyan.
Ga'no katagal na 'to?
- Dalawang season na. - Tara.
Nasa silangang kabundukan pa rin 'yong ship ni Kora.
Ngayon, kung pagtutulungan natin, mahihila natin 'yon.
Puwede nating mapakinabangan 'yon.
Aba, gumagana pa rin, ah.
Kumapit ka.
- Ilan? - Labin-lima 'yong riple...
Di mahalaga 'yong dami.
Ilan 'yong marunong...
- Di puwedeng bigyan ng armas si Ivar. - Sang-ayon ako.
Hahasain natin lahat ng patalim.
- Kailangan lang nating alamin... - Makinig kayo.
Hindi ako palakumpisal na tao.
Alam n'yo na kung ano'ng dapat n'yong gawin.
Kaya ko kayo pinapunta rito kasi gusto kong kilalanin n'yo
kung sino'ng mga makakasama n'yo sa laban.
Lahat tayo dapat magsabi nang totoo.
Ako na mauuna.
Sarawu.
Ipinadala 'ko at ang ship ko ni Regent Balisarius bilang puwersa
para umaligid sa himpapawid ng parlamento ng Sarawu,
para ipaalala sa kanila na di dapat iboto ang kalayaan mula sa Kaharian.
Kaso nagmatigas 'yong mga tao at pinili pa rin ang kalayaan,
at bilang ganti, inutusan ako na paputukan ang capitol.
Tumanggi ako, kaya pinabagsak nila 'yong ship ko.
Gumapang kami sa pagsabog,
lumaban kami sa puwersa ng Motherworld hanggang sa maubusan kami ng bala.
Alam kong hindi ako iiwan ng mga tao ko hanggang kamatayan.
Kaya nakipagkasundo ako.
Sumuko ako, kapalit ng buhay ng mga tao ko.
Nagmakaawa ako sa Regent na wag silang patayin.
Pero di marunong maawa si Regent Balisarius.
Bilang parusa sa 'kin, pinatay niya 'yong mga tao ko sa harap ko.
Ako lang 'yong nagdesisyon na suwayin si Balisarius.
Walang araw na hindi pumasok sa isip ko 'yong mga taong namatay para sa 'kin.
Kung pa'no binigo ng pagsuko ko ang katapangan nila
at kung pa'no sila ipinahamak nito.
Di na mauulit 'yon.
Hindi na ako susuko.
Dapat n'yong maintindihan 'yon bago kayo sumunod sa 'kin bukas.
Ngayon pa lang ako makakaranas ng ganitong klaseng labanan.
Pero parang ganito rin 'yong lugar na kinalakihan ko.
No'ng dumating 'yong mga ship sa mundo namin,
tumingin ako sa mga nakakatanda sa tribu kung pa'no kami tutugon.
Naduwag sila,
binigay nila sa kanila lahat kasi takot silang lumaban.
Sabi nila, "Ano'ng laban natin sa lakas ng Motherworld?"
Pinatay nila 'yong mga masyadong mahina o matanda para magtrabaho.
Tapos 'yong mga natira, kinalat nila sa mga labor camp sa buong sansinukob.
Nagkawatak-watak 'yong mga pamilya.
Para bang naglahong parang bula 'yong mga kababayan ko.
Pinalaya ng mga Rebelde 'yong kampo namin.
At nakahanap ako ng bagong pamilya na nagdala sa 'kin sa ibang landas.
Kaya pagdating ng oras...
itataya ko 'yong buhay ko para protektahan ang bayang 'to.
Ang lumaban at mamatay para sa lugar na matatawag na tahanan.
May mas marangal na wakas pa ba ro'n?
Iba 'yong buhay ko dati.
Pakiramdam ko...
sobrang tagal na no'n.
Nakatira kami sa isang maliit na pangisdaan.
Pinaslang silang lahat ng mga sundalo ng Imperyo.
Mapayapa kaming tao.
Pero di kami gano'n dati.
Noong araw...
mga mandirigma kami.
Wala pa 'kong napapatay noon,
wala pang bahid ng dugo mga kamay ko,
hanggang sa pinadanak ko sarili kong dugo.
Nabalot ng galit 'yong sakit.
At nauwi sa paghihiganti 'yong galit.
Pero nabubuhay pa rin sa mga gauntlet 'yong bagsik ng mga ninuno ko.
Ginising sila ng dugo ko.
Tinuruan nila akong lumaban.
At muli akong isinilang.
Pero simula noon,
napuno na 'ko ng paghihiganti.
At oo...
Oo, papatayin ko sila.
Di tayo puwedeng pumili ng mga magulang.
At nagkataong hari at reyna 'yong mga magulang ko.
Iginiit ng ama kong hari
na personal niyang ihahayag sa hukbo ng Motherland ang mga kondisyon namin.
At ang ibinalik nila sa amin ay bangkay niya
at pangako na pananakop.
Sabi sa 'kin ng aking ina, "Hindi magtatanda ang isang bata
hanggang mawalan siya ng ama."
"At doon, magiging hari ang prinsipe."
'Yon na 'yong huling beses na umiyak ako.
Di nagtagal, binalot na ng mga ship nila ang kalangitan namin.
At para sa dangal ng aming pamilya, hindi tumakas ang aking ina.
Gustong-gusto ko siyang protektahan,
pero alam ng Reyna na dapat protektahan ang aming lahi at trono.
Nawalan ako ng ina...
at ng tahanan no'ng araw na 'yon.
Tinakas nila 'ko palayo sa planeta namin,
nagtago ako sa isang refugee transport na patungo sa kalapit na bituin.
Tumakas ako para sa tungkulin,
para maisalba ang kaharian at lahi namin na naglaho na.
Hindi ko man lang sila naipagtanggol.
Pero wala na, eh. Pag natapos 'to,
uuwi na ako.
Sa tahanan ko.
Para pagbayaran ang...
pagkakamali ng nawalang dangal.
Kora.
Ikaw naman. Di pa namin naririnig 'yong kuwento mo.
Naulila ako sa digmaan.
Bumagay sa 'kin 'yong disiplina ng buhay-militar.
Nagsilbi ako sa isang ship na kagaya ng King's Gaze.
Dala ng pangungulila, naniwala akong sila 'yong pamilya ko.
Hanggang sa mapadpad ako rito sa Veldt.
Natutunan ko sa lugar na 'to
'yong totoong kahulugan ng tahanan at pamilya.
May idaragdag ka pa ba?
Wala na.
Sigurado ka?
Kumusta naman 'yong tubig?
Ano?
Ilang araw nang
nagpapanggap na umiinom ng alak si Titus
kasi ayaw niyang ipahalata kung ga'no kahalaga sa kanya 'yong laban.
Tubig nga.
Minsan mahirap talagang bitawan ang nakaraan, 'no?
Tama ka.
Mga kaibigan...
gusto ko lang...
kayong pasalamatan sa pagpunta rito sa bayan namin
at sa paghatid sa 'min ng pag-asa.
Salamat.
Hindi ko alam kung ano'ng mangyayari sa 'tin bukas.
Ipagdarasal ko na lang na sana hindi maging sagabal sa inyo ang nakaraan.
Tama. Itagay natin 'yan.
Handa na ang bayan.
Mabuti. Ga'no man karaming tauhan ang ipadala nila para kunin ang ani,
uubusin natin sila.
Gamit ang lakas natin dito sa lupa, nang walang awa,
papatayin natin lahat ng tatapak sa lupain n'yo.
Tapos, ano?
Makikipagkalakalan tayo?
Tingin mo makikinig sila?
Tingin ko, oo.
Pero kung, malamang sa malang, magkagulo,
siguraduhin mong gumagana 'yong dropship
at itago mo agad 'yon bukas.
Sige.
Tubig.
Talaga ba, Titus?
Heneral Titus.
- Oo naman. - Sa 'yo.
Kumusta, James?
Alam mo ba kung sino'ng huling tumawag sa 'kin niyan?
'Yong dating kumander ng Mechanicas Militarium,
habang nag-aagaw buhay siya sa mga braso ko.
Pasensiya na.
Ayos lang. Masarap namang pakinggan, eh.
Nakaramdam ako ng higit pa sa kawalang pag-asa.
Alam mo...
binigyan ako ng mga alaala ng mundong di ko na makikita,
katapatan sa hari na di ko na mapagsisilbihan,
at pagmamahal sa isang bata na hindi ko nailigtas.
Pero no'ng binigkas mo 'yong pangalang 'yon,
kahit papa'no, naramdaman ko
kung bakit ako nilikha.
Kaya ba niligtas mo si Sam?
Hindi ako sigurado.
Alam ko lang, no'ng naisip ko na masasaktan o mawawasak siya,
may parte sa akin ang muling nagbukas.
May pinapanigan ka, James.
Parehas lang tayo, dinisenyo na pumatay para sa kanila.
Sana maunawaan mo na bangungot sa kanila na makita tayong magkasamang lumalaban.
Hindi dahil inutusan tayo,
kundi dahil pinaglalaban natin 'yong mahal natin.
Para lang sa kaalaman mo, hindi kayo mananalo.
Handa na lahat.
Dreadnought.
Tapusin n'yo na! Bilis!
Bilis!
Tapusin n'yo na ginagawa n'yo! Magsipuwesto na kayo!
Takpan n'yo!
Eto 'yong mga bagong formation.
'Yong ani.
Ipinalibot nila sa isang gusali para di natin sila pasabugan.
Pinagpatong-patong nila bilang panangga habang tumitira sila.
Matalino.
Halatang di magsasaka 'yong nagplano, eh.
Mukhang di pa lunod sa alak 'yong utak ni Heneral Titus.
Tingnan n'yo 'to.
Ayon sa thermal imaging, may mga tao sa Longhouse
sa tuktok ng bayan.
Sigurado 'kong mga babae at bata ang mga 'yan.
Mabuti. Wala muna dapat maganap na bakbakan sa bayan.
Habang nakikipag-areglo 'ko,
ipapadala natin ang Krypteia para hulihin ang mga babae't bata.
Magbababa tayo ng maliit na puwersa.
Di natin 'yon kakailanganin pag nakita nilang delikado 'yong mga mahal nila.
Tingnan natin kung gaganahan pa sila na lumaban,
Magsipasok na kayo!
- Sige na. Pakibilis lang. - Sige na. Pasok na.
Pumasok na kayo. Bilis!
Wala man lang pagbibigay-pugay?
Nasa'n na 'yong yakap ko?
Wala man lang ni isang basong alak.
Arthelais.
Ano'ng gusto mong mangyari rito?
Kagaya pa rin no'ng huli tayong nagkita.
Gusto kitang patayin.
Ah, oo.
Malaking karangalan 'yon.
Peklat. Galing mismo sa Scargiver.
Walang kailangang mamatay sa araw na 'to.
Bibigyan kitang pagkakataong mabuhay.
Alam mo ba kung ano'ng matatanggap ko kay Regent Balisarius
pag napaluhod kita sa harap niya?
Gusto mo siguro ng puwesto sa Senado.
'Yon ang nararapat.
Puwes, kunin mo na 'yong aning kakainin n'yo
sa biyahe pabalik ng Motherworld.
Walang labis, walang kulang.
Wag n'yong sasaktan ang mga tagabayan.
Iulat mo na lang kay Balisarius na nakatakas 'yong mga mandirigma.
Wala man lang akong maiuuwi?
Kahit isa?
Ligtas naman kayo.
Desisyon mo 'yan.
Kahihiyan at pagbaba ng puwesto, o pugot mong ulo?
Ship mo 'yong magiging libingan mo.
Malalaman ng pamilya mo at ng Motherworld
na pinatay ka ng mga magsasaka ng Veldt.
Inatasan akong magdala ng karangalan sa Motherworld.
At wala akong balak na umuwing biguan.
Alam mo kung sa'n ako pinakabilib?
Akala mo may kapangyarihan ka na makipag-areglo? Puwes, wala.
Akala mo di ko alam na tinatago n'yo 'yong mga babae't bata?
Habang nakikipag-usap ka ngayon, pumapalpak na 'yong plano n'yo.
Maliban na lang kung magkakaro'n tayo ng ibang kasunduan.
Puwede kong tanggapin 'yong alok n'yong ani.
Puwede kong sundin 'yong kagustuhan mo na hindi patayin ang mga tagabayan.
Pero may isang kapalit.
At ikaw 'yon.
Matutuwa ang Imperyo sa iba pang rebelde,
pero walang magkakaila na ang pinakahinahangad
ng Kagalang-galang na Regent ay ikaw.
Ikaw mismo, Arthelais.
Kaya ito 'yong puwede mong pagpilian.
Sumuko ka na, Arthelais.
At hahayaan kong mabuhay ang mga tagabayan.
Pero kung hihindi ka,
'yong mga pinakamamahal ng bayang 'to,
'yong matatanda, mga bata,
na nakatago sa Longhouse na 'yon,
papaslangin sila ng mga tauhan ko na papunta na ro'n.
Kulang pa ba 'yong mga dugo na dumanak sa lugar na 'yon?
Hahayaan mo bang mangyari 'yon sa ngalan mo?
Oras na, Arthelais.
Ano?
Kora.
Kora, ano'ng ginagawa mo?
Sabi ko na, eh.
Magpaalam ka na sa kaibigan mo.
Hinihintay ka na ng ama mo.
Kora, tumingin ka sa 'kin.
Ano'ng nangyayari?
Patawarin mo 'ko.
Di ko hahayaang mamatay kayo para sa 'kin.
Alam ko ginagawa ko.
Niloloko ka lang niya.
- Hayaan mo na 'ko! - Hindi!
Wag.
Wag!
- Wag. Wag! - Tara na!
Bilis!
Bilis, Kora! Kailangan mo nang sumakay sa ship.
Tara. Ikaw lang ang pag-asa namin.
Halika na.
Akyat. Dali!
- Tumayo ka! - Di ko kaya.
Tara na!
Sa harap!
AA-77, umalis na kayo diyan.
Kailangan na nating umalis!
Tumawag ka sa main gun.
Lintik.
- Sige na! - Bilis!
Walang magpapaputok!
Tingin sa kanan!
Puwede na! Sige!
Umalis na tayo!
Kumapit ka.
Ayun sila, oh.
Pupuwesto tayo.
Pagka-signal ko, magpausok ka na.
Lintik.
Kora, sigurado ka?
Ngayon na. Simulan mo na.
Pagdaong.
May sira 'yong ship na 'yon.
May mga sugatan dito.
At ayaw gumana ng mga instrumento ko.
Bibitawan ko na 'yong kontrol ko.
Kaming nang bahala. Ilalagay namin kayo sa main hangar
para maipaayos 'yan at mailipat 'yong mga sugatan.
Ito na 'yong oras para sa mga mahal n'yo.
Para sa tahanan n'yo.
Protektahan n'yo ang isa't isa at wag kayong maaawa sa kanila.
Para kay Sindri!
Di natin puwedeng pabayaan sina Titus.
Handa na ba kayo?
Para lumaban at mamatay!
Hayaan nating mga kalaban 'yong mamatay!
Admiral, nahuli na siguro ng Krypteia 'yong mga babae't bata ngayon.
Naghihintay pa kami ng balita, sir.
May isang walang malay!
Naririnig mo ba 'ko? Ayos ka lang?
Susubukan kitang ilipat, ha?
Akong bahala sa 'yo. Wag kang mag-alala.
Sige.
- Akong bahala sa 'yo. - Dalawa na 'yong walang malay!
Magdala kayong stretcher!
Isakay n'yo sila. Oh, hawakan mo siya.
Sa balikat kayo. Ako na sa mga binti.
Kunin mo 'yong braso. Sige.
Sige, tara na. Ipapasok ko na.
May tama siya ng bala. Mukhang galing sa maliit na bala 'yong sugat.
Sa elevator na 'yong visual inspection.
Tara na.
Hindi.
Tahan na.
Ayos 'yong ginawa mo.
Tara.
Alisin natin 'yong helmet. Alalay ka sa leeg, ha.
Ba't wala akong nakikitang sugat?
Eh, 'yong isa? Stable ba?
Mabilis 'yong pulso.
Wala rin akong makitang sugat, pero may dugo.
- Baka sa ilalim ng armor. - Tanggalin mo 'yong balaclava. May sugat.
Pupulsuhan ko na.
Mabagal 'yong pulso niya.
Teka. Hindi...
Akin na 'yong mga bomba.
- Ayan, oh. - Teka.
Bumalik ka sa ship natin, tapos paandarin mo na.
Kailangan agad natin umalis bago sumabog 'to.
Sige.
Hihintayin kita.
- May elevator sa dulo nito. - Sige. Bilisan mo, ah.
Maging alerto ang lahat.
Malinaw. Naka-target sa...
May nakapasok. Inuulit ko. May nakapasok.
Magpapadala 'ko ng mga tao diyan. Ano'ng lagay nila at ilan sila?
May putukan dito. At may mga tinamaang sundalo.
Babae siya...
Ano? Ano'ng nangyayari?
May problema sa engine room.
May babae raw na nakapasok sa ship.
Arthelais.
Nasa ship si Arthelais.
Imposible.
Hindi, siya 'yon.
Pinuntahan niya tayo.
Tamang-tama.
Alertuhin mo lahat ng sektor. Ipahuli mo siya agad.
At saka, Cassius?
Puwede nang pasabugan 'yong bayan.
Sir, pa'no 'yong ani?
Di na mahalaga 'yong ani ngayon.
Nandito na ang Scargiver.
Pero may mga sundalo pa tayo sa baba.
Kaya nga. Mababawasan tayo ng pakakainin.
Pag nahuli na natin ang Scargiver, dederetso na tayo ng Motherworld,
at di na natin kakailangan 'yong ani, tama?
Pasabugan mo na.
Narinig mo ang Admiral. Ihanda na 'yong mga kanyon.
Main gun.
- Sir. - Target-in n'yo 'yong bayan.
Ihanda n'yo na 'yong mga kanyon.
Masusunod, sir.
Papasabugan na raw natin 'yong bayan.
Sir, wala nang sumasagot sa engine room.
- Nasa'n siya? - Hinahanap pa, sir.
- Nasa sa sub-level three to four siya. - Ano bang nangyayari?
Lahat ng tauhang walang ginagawa, pumunta kayo sa engine room.
Balitaan n'yo agad ako!
Sir.
Tenyente. Sir.
Lahat ng kumander, iulat n'yo ang bilang n'yo sa Command.
- Abante! - Tara na!
Bitawan mo 'ko!
- Pupunta 'ko ro'n. - Sige! Dali!
May tama ka ba? Ayos ka lang?
Akala ko ang gusto ko lang ay mamatay sa labanan.
Nang may ipinaglalaban.
Nagkamali yata ako.
Ayaw ko pa palang mamatay.
Pero kung kailangan...
Magkasama tayo.
Tara.
Kora, nasa'n ka na?
Umaandar na 'yong makina. Hinihintay kita. Wala na tayong oras.
Malapit na 'ko.
Sige, buti naman.
Maging alerto kayong lahat. May nakapasok na pugante sa ship.
Arthelais.
Siguro dapat pasalamatan kita dahil di mo tinanggap 'yong alok ko.
Mas magiging makasaysayan 'yong pagpatay ko sa 'yo.
Ang galing mo, umabot ka rito.
Napahanga mo 'ko ro'n.
Napahanga rin ako no'ng mga pesteng magsasakang 'yon.
Tama ka.
Nakatutok na sa target.
May tira na kami sa bayan.
Areglado.
Sir!
Ano?
Nakahanda na 'yong kanyon.
Naku po.
Puwede na kayong tumira.
Si Kora!
Hulihin siya.
Hindi!
Kora!
Halika rito!
Dumilat ka. Dumilat ka!
Tingnan mo 'ko!
Dali!
Konti pa.
Uy. Halika na.
Halika na.
Sandali. Okay.
Uy. Kumapit ka lang, ha?
Kapit lang.
Pati ba naman ikaw mawawala sa 'kin?
- Lumaban ka. Pakiusap. - Hindi. Ayos lang ako.
Tingnan mo nagawa mo, oh.
Iniligtas mo kami.
Kaming lahat.
Uy.
Mahal kita.
Parang awa mo na, oh.
Parang awa mo na.
Kilala kita.
At mahal kita.
Parang awa mo na.
Tingnan mo!
Sundin n'yo 'ko!
Masusunod, Kumander.
Tirahin n'yo 'yong mga dropship na 'yon!
Masusunod, Kumander.
Black Mountain Squadron, ibagsak n'yo ang mga kalaban.
Titus! Ayos!
Ayos!
Tingnan mo, dumating si Devra Bloodaxe, kasama 'yong buong armada niya.
Tapos na talaga. Tapos na...
Hindi.
Mahal kita.
Dumating sila mula sa iba't ibang planeta para ipaglaban tayo.
Para mamatay para sa 'tin.
Nawa'y mahanap nila ang kapayapaan.
Binibigyang pugay natin sila sa paraang alam natin.
Sa pag-alala sa kanila...
sa susunod na ani natin.
Isang season mula ngayon, isang daan pang season.
At patuloy pa.
Patuloy pa.
Bigyang pugay n'yo 'yong mga nasawi.
Bigyang pugay n'yo ang kapatid ko at ang katapangan niya.
Wag n'yo na akong isali sa usapang dangal at katapangan.
Nagsinungaling ako.
Sa inyong lahat.
Titus.
Alam ko, iha.
Alam ko.
Alam mong ako si Arthelais?
'Yong ampon ni Regent Balisarius?
'Yong pumatay kay Prinsesa Issa?
Alam ko 'yong pangalan mo. Oo.
Pero di mo siya pinatay...
dahil buhay pa ang prinsesa.
Akala mo madali siyang mamamatay?
Hindi. Higit pa siya sa kamatayan.
Ano'ng gagawin ko?
May dahilan ka na ngayon, di ba?
Ang hanapin siya at lumaban?
Kung pipiliin mong lumaban,
sasamahan kita.
Sasamahan ka namin.
Sasama rin ako.
Baka may maitulong ako.
Mayro'n din ako nito.
Sasamahan mo kaming lumaban, robot? Tutulong ka sa paghahanap sa prinsesa?
Kung totoo 'yong sinabi n'yo, at buhay pa nga ang prinsesa,
wala akong magagawa.
Nagsisilbi ako sa lahi ng Haring pinaslang.
Karangalan kong lumaban.
Ang hanapin siya at lumaban.
Nagsalin ng Subtitle: Jessica Ignacio